El Pavelló Pla de l'Arc acull el II encontre benèfic “Mou-te per la vida”
03 de Gener de 2018

Per segon any consecutiu, Llíria acull una nova edició del partit benèfic “Mou-te per la vida”, la recaptació íntegra de la qual anirà destinada a la lluita contra  el càncer.

La societat edetana té una vegada més l'oportunitat de demostrar el seu esperit solidari, en este esdeveniment  que disputaran els equips de Lliga EBA Refitel Bàsquet Llíria i València Baket Club. La encontre se celebrarà diumenge que ve, 7 de gener, a les 12.00 hores al Pavelló Pla de l'Arc. L'entrada es pot adquirir, anticipadament, a la botiga Ara Turístic (C/ Sant Vicent Ferrer núm. 4 de Llíria) i, el dia del partit, en les taquilles del pavelló.

L'Ajuntament de Llíria junt amb el CEB Llíria, la Junta Local de l'Associació Espanyola Contra el Càncer, la Federació de Bàsquet de la Comunitat Valenciana i el Valencia BC participen en este acte solidari que reunirà aficionats a l'esport per una bona causa.